หมีก่อนคริสต์ทศวรรษ 1900 ในพิพิธภัณฑ์ประวัติศาสตร์ธรรมชาติแห่งชาติสมิธโซเนียน ปี 2012แบบจำลองชไตฟ์ รุ่น *55PB* จัดแสดงที่พิพิธภัณฑ์ชไตฟ์ กิงเงิน เยอรมนี
**หมีเท็ดดี** บางแห่งสะกด **เท็ดดี้** (อังกฤษ: Teddy bear) คือ ตุ๊กตาหรือของเล่นรูปหมีสำหรับเด็ก ซึ่งมักเป็นของขวัญโดยแฝงนัยให้เด็กมีความอดทนและเข้มแข็ง โดยเฉพาะสำหรับเด็กที่กำลังเจ็บป่วย ไม่สบาย ในปัจจุบันมีการจัดจำหน่ายเป็นคอลเล็กชันของหมีเท็ดดี และมักมีราคาแพง พิพิธภัณฑ์หมีเท็ดดีแห่งแรกของโลกตั้งขึ้นในปี ค.ศ. 1984 ณ เมืองแฮมป์เชอร์ แคว้นอังกฤษ สหราชอาณาจักร

ที่มาของชื่อ
------------

การ์ตูนต้นฉบับของแบร์รีแมน
ชื่อของหมีเท็ดดีตั้งขึ้นโดยได้แรงบันดาลใจจากเรื่องราวของทีโอดอร์ โรเซอเวลต์ (ชื่อเล่นคือ "เท็ดดี") ซึ่งขณะนั้นเป็นประธานาธิบดีของสหรัฐอเมริกา และชอบการล่าสัตว์มาก เรื่องเกิดขึ้นเมื่อรูสเวลท์ออกล่าสัตว์ที่มิสซิสซิปปีในปี ค.ศ. 1902 โดยขณะนั้นมีจุดประสงค์เพื่อล่าหมีดำพันธ์ลุยเซียนา ในการล่าสัตว์ครั้งนั้นกลุ่มผู้ติดตามของ "เท็ดดี" สามารถจับลูกหมีดำพันธุ์ลุยเซียนาได้ตัวหนึ่ง และได้นำไปให้เท็ดดี อย่างไรก็ตามเท็ดดีได้ปฏิเสธที่จะฆ่าหมีที่น่าสงสารตัวนั้น และกล่าวว่า "นี่ไม่ใช่สิ่งที่นักกีฬาเขาทำกัน" จากเหตุการณ์นั้นทำให้ลูกหมีตัวนั้นได้รับชื่อว่า "หมีของเท็ดดี" (Teddy's Bear) และนักวาดการ์ตูนชื่อ คลิฟฟอร์ด แบร์รีแมน แห่งหนังสือพิมพ์ *วอชิงตันโพสต์* ได้นำภาพการ์ตูนนี้ลงตีพิมพ์ในวันต่อมา ซึ่งก็คือวันที่ 16 พฤศจิกายน ค.ศ. 1902

อนึ่ง ในประเทศอังกฤษ ใครที่มีชื่อว่าเท็ดดี มักจะถูกล้อเลียนว่าเป็นหมี เช่น เทดดี เชริงงัม อดีตผู้เล่นในฟุตบอลทีมชาติอังกฤษของทอตนัมฮอตสเปอร์ และแมนเชสเตอร์ยูไนเต็ด ก็มักถูกนักข่าวเรียกว่าเป็น "น้าหมี" เป็นต้น

บ้านหมี
-------

**บ้านหมีเท็ดดี** หรือเรียกสั้น ๆ ว่า **บ้านหมี** (Teddy House) หมายถึงร้านค้าที่ขายคอลเล็กชั่นหมีเท็ดดีอย่างเป็นทางการ นอกจากจะขายหมีเท็ดดีแล้ว ยังขายเสื้อผ้าสำหรับหมีเท็ดดีอีกด้วย

ในประเทศไทย
-----------

ขณะนี้ความนิยมตุ๊กตาหมีในประเทศไทยมีมากขึ้น จึงมีผู้หันมาทำธุรกิจเกี่ยวกับตุ๊กตาหมี ซึ่งมีเว็บไซต์ที่เปิดจำหน่ายสินค้าตุ๊กตาหมีเพิ่มขึ้นหลายแห่ง และมีผู้ประกอบการอิสระที่จำหน่ายตุ๊กตาหมีโดยเฉพาะ ที่ไม่ได้มีแต่ในห้างสรรพสินค้าเท่านั้น ของขวัญรับปริญญาที่เป็นตุ๊กตาหมีก็เป็นที่นิยม นอกเหนือจากการให้ช่อดอกไม้

อ้างอิง
-------

1. ↑  "15 กุมภาพันธ์ 1903 "Teddy Bear" ตัวแทนนายพรานในคราบนักอนุรักษ์ วางขายเป็นครั้งแรก". *ศิลปวัฒนธรรม*. 2023-02-15.
2. ↑  vanat putnark (2018-02-15). "115 ปี 'หมีเท็ดดี้' ตุ๊กตาที่มาจากการล่าหมีของประธานาธิบดีสหรัฐฯ". *The Matter*.
3. ↑  "A STEIFF HARLEQUIN TEDDY BEAR, jointed, half red and half blue mohair, one blue and black and one brown and black glass eye, black stitching, yellow felt pads and FF button, circa 1925 --13½in. (34cm.) high (small bald spot below right ear, some fading mainly to the blue, blue eye cracked, patch to right pad and some general wear) Christie's". สืบค้นเมื่อ 2010-10-12. Estimate £50,000 - £80,000
4. ↑  Marianne Clay. "The History of the Teddy Bear". คลังข้อมูลเก่าเก็บจากแหล่งเดิมเมื่อ 2011-07-23. สืบค้นเมื่อ 2007-12-10.

แหล่งข้อมูลอื่น
---------------


วิกิพจนานุกรม มีความหมายของคำว่า ***หมีเท็ดดี้***

คอมมอนส์ มีภาพและสื่อเกี่ยวกับ:  
**หมีเท็ดดี้**

* บทความเกี่ยวกับหมีดำพันธุ์ลุยเซียนา โดย National Geographic (อังกฤษ)
* โฮมเพจหมีเท็ดดี ของเยอรมนี มีกระดานสนทนาด้วย (อังกฤษ)
* โฮมเพจหมีเท็ดดี โดย เกรกอรี นอวิช (อังกฤษ)
* ความเป็นมาของ ตุ๊กตาหมี เทดดี้แบร์
* เอลวิส เพรสลีย์กับเพลงเท็ดดีแบร์ เก็บถาวร 2006-12-16 ที่ เวย์แบ็กแมชชีน
* เกร็ดน่ารู้ เพลง เทดดี้แบร์ ปิกนิก เก็บถาวร 2007-01-07 ที่ เวย์แบ็กแมชชีน
* ประวัติหมีเท็ดดี